kardosdrur/scandi-wiki huggingface dataset:
Dan Rachlin

Dan Rachlin (født 6. februar 1964) er en dansk discjockey og tv- og radiovært. Han har arbejdet med musik siden han som 15-årig blev discjockey. Det startede på gymnasiet og udviklede sig senere til at inkludere diverse fester, og fra 1984 på radio og andre medier. Hans far Schneur er bror til journalist Samuel Rachlin.

Dan Rachlin har senest arbejdet for DR, hvor han har produceret en podcast om Shu-Bi-Dua-forsangeren, Michael Bundesen, men også en podcast om sin spilleafhængighed, ludomani. Han har også ad to omgange været vært på DR's DAB-kanal, DR P5, hvor han i dag er eftermiddagsvært i programmet 'Hit på Hit'.

Karriere 
 1978 – Dj til fest på Birkerød Statsskole
 1982 – Samfunds-sproglig student
 1984 – Studievært på The Voice i København
 1985 – Studievært på den københavnske lokal tv-station, Kanal 2
 1987 – Med til starten af musikbladet Mix
 1989 – Debut som studievært på TV 2 i lørdags-programmet Fuldt hus i Østre Gasværk
 1992 – En af studieværterne på Mandag Mandag
 1993 – Studievært på Det Dans
 1994 – Studievært på Atom Tv på TV3 sammen med Casper Christensen og Eva Kruse
 1995 – Studievært på Musik-quiz på 3+
 1996 – Studievært og redaktionsmedlem på ZTV.
 1996 – 1999 – Vært og diverse opgaver på The Voice
 1999 – Underholdningsredaktør på Jubii
 2001 – Studievært på Voice' "søster"station POP FM
 2003 – 2005 Vært på Musikquizzen på P3
 2005 – Morgenvært på Sky Radio
 2006 – Uden fast job.
 2008 – Studievært på den danske udgave af musikkanalen VH1.
 2008 – Weekend-studievært på Nova FM.
 2010 – Vært på Pokermagasinet DK4.et ser DJard, s Hediger
 2016 - vært på DR's DAB-kanal P6 Beats Danske Hitmagere

Desuden har han optrådt som konferencier og vært på DM i Karaoke i perioden 1992–2000 samt journalist hos Ekstra Bladet og Berlingske Tidende. Pr. 2007 optræder han som discjockey ved private arrangementer gennem booking selskabet Firser DJ sammen med kollegaer såsom Philip Lundsgaard, Lille Lars, Joakim Hediger og Jørgen de Mylius. 

I januar 2007 modtog han sin første guldplade for over 100.000 solgte eksemplarer af albummet "Jukebox" i Japan efter 50.000 solgte albums i marts 2006. Singlen "Jukebox" blev gjort populær i forbindelse med en omfattende TV-kampagne for iTunes/Motorola mobiltelefonen i 2006.

Derudover er han freelanceskribent på Ekstra Bladet og eb.dk.

Referencer

Eksterne henvisninger 
 

Studieværter fra Danmark
Dj's fra Danmark
Dvale

Dvale eller hi er en tilstand som mange dyr og planter benytter til at komme igennem ugunstige perioder. Det kan fx være perioder med tørke, mangel på føde, frostvejr osv.

I dvaletilstanden nedsættes stofskiftet, så der spares mest muligt på energien.

Eksempler 
 Den brune bjørn går i hi og sover flere måneder hver vinter.
 Mursejlerens unger kan gå i dvale, hvis det bliver dårligt vejr og forældrefuglene derfor bliver nødt til at flyve langt væk for at finde føde.
 Mange Mosarter kan tåle at blive næsten helt udtørrede.

Fysiologi
Islands provinser

Island er historiskt opdelt i 23 provinser (sýslur):

 Árnessýsla
 Austur-Barðastrandarsýsla
 Austur-Húnavatnssýsla
 Austur-Skaftafellssýsla
 Borgarfjarðarsýsla
 Dalasýsla
 Eyjafjarðarsýsla
 Gullbringusýsla
 Kjósarsýsla
 Mýrasýsla
 Norður-Ísafjarðarsýsla
 Norður-Múlasýsla
 Norður-Þingeyjarsýsla
 Rangárvallasýsla
 Skagafjarðarsýsla
 Snæfellsnes-og Hnappadalssýsla
 Strandasýsla
 Suður-Múlasýsla
 Suður-Þingeyjarsýsla
 Vestur-Barðastrandarsýsla
 Vestur-Húnavatnssýsla
 Vestur-Ísafjarðarsýsla
 Vestur-Skaftafellssýsla

Samt 14 uafhængige byer:

 Akranes
 Akureyri
 Hafnarfjörður
 Húsavík
 Ísafjörður
 Keflavík
 Kópavogur
 Neskaupstaður
 Ólafsfjörður
 Reykjavík
 Sauðárkrókur
 Seyðisfjörður
 Siglufjörður
 Vestmannaeyjar

provinser
Provinser
Forpommern

Forpommern eller Vorpommern er den vestlige del af Pommern vest for Oder og tilhører i dag delstaten Mecklenborg-Forpommern i Tyskland. Tysklands største ø Rügen ligger i Forpommern. Største by i Forpommern er Greifswald. Rügen var i middelalderen dansk styret. Dele af Forpommern var i perioden fra den Westfalske fred i (1648) til Freden i Kiel (1814) under svensk kontrol.

Se også 
 Pommern
 Bagpommern
 Svensk Forpommern
 Mecklenborg-Forpommern

Eksterne henvisninger 
 Forpommern  – Officiel hjemmeside

Mecklenburg-Vorpommern
Bagpommern

Bagpommern eller Hinterpommern er den del af Pommern, der ligger øst for Oder. Fra 1945 blev Bagpommeren sammen med Stettin polsk. Størstedelen af Forpommern blev en del af Østtyskland.

Se også 
Pomorskie
Zachodniopomorskie

Polens geografi
Deutschlandradio

Deutschlandradio (Tysklands Radio) er en offentlig tysk medievirksomhed som formidler informationer via tre radiokanaler. Det er Deutschlandradio Kultur (kultur) fra Berlin, DRadio Wissen (ungdom) og Deutschlandfunk (information) fra Köln. Deutschlandfunk svarer til Danmarks Radios P1. Kanalerne er reklamfri og finansieres via licensopkrævning. Deutschlandradio startede efter den tyske genforening i 1994.

Deutschlandfunk er en af de få tilbageværende tyske radiostationer der dagligt sender den tyske nationalhymne (umiddelbart inden midnat), og fra 2007 efterfølges den af Europahymnen.

Ekstern henvisning 

 Deutschlandradios Netsted 

Radiostationer fra Tyskland
Etableret i 1994
Virksomheder i Köln
Public service-medier
Langtved (Flødstrup Sogn)

Langtved er en lille landsby, der ligger på det østlige Fyn i Flødstrup Sogn, Nyborg Kommune; Landsbyen tilhører Region Syddanmark. Langtved havde tidligere en kommunal skole, indviet i 1896; den gik fra børnehaveklasse – 6. klasse, men den lukkede i 2011 og nu er der en friskole som åbnede 15. august 2011. Derudover er der en skytte-, gymnastik- og idrætsforening, forsamlingshus og foredragsforening. Byen havde i perioden 1978-1995 også en købmand. Der er offentlige transportmidler til Nyborg, Kerteminde og Odense. 

Lokaliteter i Nyborg Kommune
Skjorte

En skjorte er en beklædningsgenstand, som dækker overkroppen. Typisk lukkes en skjorte foran med knapper. En skjorte bruges ofte sammen med bukser eller et jakkesæt for mænd, og bukser eller nederdel for kvinder. Polo-shirt er også en form for en skjorte, med Krave og knapper i toppen.

De fineste skjorter sys i dobbelt ægyptisk bomuld eller sea island cotton. Det giver skjorten glans og gør, at den krøller mindre. Syningen er også vigtig for skjortens levetid. Når den sys med tætte sting med en tråd, der ikke krymper, så holder både skjorten og pasformen længere. Når knapperne isyes med krydssting er der mindre risiko for at de falder af. Skjorter til kjole og hvidt er ofte syet i piqué.

Skjorter har forskellige flipper, kraver og manchetter. De mere gængse flipper er de klassiske "French cut away" og "Italian collar". Nogle kan tages af skjorten og vaskes separat. Manchetter er enkle med knapper eller franske dobbelte manchetter til manchetknapper.

En guayabera til bryllupper i Latinamerika.

Lommer 
Nogle skjorter har en eller to brystlommer. Hvis skjorten kun har én lomme, sidder den altid sidde på venstre side. Andre skjorter har aldrig eller meget sjældent lommer som skjorter med dobbeltmanchet og skjorter med knækflip til smoking. Skovmandsskjorter har typisk to lommer - ofte med klap.

Lommerne i 1930'erne og 40'erne var smallere end i dag. Særligt under anden verdenskrig, hvor meget blev rationeret blev de meget smalle. Ved slutningen af 1950'erne blev størrelsen standardiseret.

Producenter 
Jermyn Street er kendt for at huse adskillige skjorteskræddere og -producenter som Turnbull & Asser, Hawes & Curtis, Thomas Pink, Hilditch & Key, Harvie & Hudson, Charles Tyrwhitt og T. M. Lewin.

Blandt andre skjorteproducenter er Eton Shirts i Sverige.

Se også 
 Skovmandsskjorte - skjortetype med tern

Referencer

Eksterne henvisninger
Fasti

Fasti er en romersk kalender, først offentliggjort 305 f. Kr. af Gnaeus Flavius, der var skriver hos  Appius Claudius Caecus. 

Fas eller jus sacrum betegnede i Romerretten de hellige retshandlinger, dvs. de retshandlinger, der havde med guderne at gøre.

Nefas betegnede de profane retshandlinger, dvs. de retshandlinger, der ikke vedrørte det guddommelige.

Fasti havde form af en almanak med oversigt over, hvilke dage der var dies fasti, hvor de hellige retshandlinger fandt sted, og hvilke dage der var dies nefasti, hvor profane retshandlinger kunne forrettes uden at krænke guderne.

For forståelsen er det vigtigt at holde sig for øje, at religion og jura historisk har samme udspring.

Se også 
 Romersk religion#Religiøse fester

Kalendere
Romerriget
Mora Sten

Mora sten var et monument på det sted, hvor Mora Ting blev afholdt i middelalderen. Dér blev Sveriges konge valgt. Oplysninger om, hvornår man begyndte at vælge konge dér, er gået tabt. Den danske konge Christian 1. var den sidste, der fulgte traditionen, da han blev konge af Sverige i 1457. Monumentet blev ødelagt under en krig med Danmark i 1515.

Man ved, at følgende konger blev valgt ved Mora:

Magnus Ladulås er den første konge, man har belæg for, blev valgt ved Mora sten. Det var i 1275.
Magnus Eriksson blev valgt den 8. juli 1319.
Albrecht af Mecklenburg blev valgt i 1364 vid Mora.
Karl Knutsson blev valgt den 28. juni 1448.
Christian 1. valgtes i 1457 som den sidste konge ved Mora sten.

Monumentet ligger på Mora Eng i Lagga Sogn, Knivsta Kommune, sydøst for Uppsala.

Eksterne henvisninger 
 Knivsta Kommun: Mora Sten 
 Mora stenar autokratins monument

Sveriges historie
Det svenske monarki
Kraftvarmeværk

Et kraftvarmeværk (CHP; Combined heat and power plant) er et kraftværk der producerer elektricitet (kraft) og derudover udnytter overskudsvarmen til at levere varme til fjernvarmenettet. Herved bliver der draget nytte af varmeproduktionen, som ved normale kraftværker blot ledes ud til omgivelserne fx havet eller atmosfæren som henholdsvis varmt vand/luft. På denne måde øger man virkningsgraden og sparer en masse energi, da denne varme i princippet blot er et biprodukt af elproduktionen. Virkningsgraden for elproducerende kraftværker ligger typisk på 30-40%, men ved at udnytte overskudsvarmen kan virkningsgraden for et kraftvarmeværk overstige 90%. Der produceres også fjernkøling på nogle kraftvarmeværker. Det kaldes på engelsk trigeneration (CCHP; Combined cooling, heat and power).

Kraftvarmeværker er meget udbredt i Danmark i modsætning til resten af verden. Den store udbredelse af kraftvarmeværker i Danmark skyldes dels behovet for varme i danske husstande, dels at befolkningstætheden er tilstrækkelig stor, dels en politisk beslutning om tilslutningspligt til kraftvarmeværker, samt en stor teknologisk indsats i at udvikle og effektivisere kraftvarmeværker.

Avedøreværket er et teknologisk meget avanceret kraftvarmeværk, der med en samlet virkningsgrad på op til 94% er et af verdens mest effektive.

Europæiske lande har de mest udbyggede fjernvarmesystemer som andel af elproduktionen i verden. Øverst ligger lande som Danmark, Holland og Finland. The European Association for the Promotion of Cogeneration arbejder for udbredelsen af kraftvarmesystemer/fjernvarme/fjernkøling.
Kraftvarmeværkerne udleder en stor mængde fossil-CO2 til atmosfæren. Nedenfor kan du se, hvor mange klimagasser nogle af kraftvarmeværkerne udledte sidste år. EU laver årligt en opgørelse af udledninger fra de virksomheder, der har fået tildelt CO2-kvoter. Det er her, tallene stammer fra.
Kraftvarmeværker

Nordjyllandsværket: 1.222.200 ton
Esbjergværket:1.066.679 ton
Amagerværket: 1.038.454 ton
Asnæsværket: 878.395 ton
Studstrupværket: 823.549 ton
Ref https://www.dr.dk/nyheder/indland/derfor-er-70-procent-et-vildt-klimamaal

Se også 
 Mikrokraftvarmeværk
 Fjernvarme

Referencer

Eksterne henvisninger 

Værk
Energiteknik
 
Energiomdannelse
Anti-krigsfilm

Anti-krigsfilm er en filmgenre med et pacifistisk eller anti-krigstema. Det kan være krigsfilm, der viser de negative aspekter ved krig, eller film, der er satire over krig.

Eksempler på anti-krigsfilm 

 Født den 4. juli (Born on the Fourth of July, 1989) instrueret af Oliver Stone
 Full Metal Jacket (1987) instrueret af Stanley Kubrick
 Breve fra en afdød (1986) instrueret af Konstantin Lopushanskiy
 Gå og se (1984) instrueret af Elem Klimov
 Gallipoli (1981) instrueret af Peter Weir
 Dommedag nu (Apocalypse Now, 1979) instrueret af Francis Ford Coppola
 Coming Home (1978) instrueret af Hal Ashby
 Deer Hunter (1978) instrueret af Michael Cimino
 Johnny Got His Gun (1971) instrueret af Dalton Trumbo
 Ingenmandsland (Uomini Contro,Many Wars Ago,1970) instrueret af Francesco Rosi
 Punkt 22 (Catch 22, 1970) instrueret af Mike Nichols
 Historien om en soldat (1959) instrueret af Grigori Chukhraj 
 Ærens vej (Paths of Glory, 1957) instrueret af Stanley Kubrick
 Broen over floden Kwai (The Bridge on the River Kwai, 1957) instrueret af David Lean
 Intet nyt fra Vestfronten (All Quiet on the Western Front, 1930) instrueret af Lewis Milestone
 Den store parade (The Big Parade, 1925) instrueret af King Vidor
 Gevær på skulder (Shoulder Arms, 1918) instrueret af Charlie Chaplin

Filmgenrer
Helen Hunt

Helen Elizabeth Hunt (født 15. juni 1963) er en amerikansk skuespiller, kendt bl.a. som Jamie Buchman i komedieserien Vild med dig, som blev hendes gennembrud.

I 1997 modtog hun en Oscar for bedste kvindelige hovedrolle for filmen Det bli'r ikke bedre, for hvilken hun også modtog en Golden Globe Award og en Screen Actors Guild Award.

Hun er mor til en datter, født i 2004.

Tidlige liv 

Hunt blev født i Culver City , Californien. Hendes mor, Jane Elizabeth (født Novis), arbejdede som fotograf, og hendes far, Gordon E. Hunt , er en filminstruktør og drama-coach.  Hendes onkel, Peter H. Hunt , også er instruktør. Hendes farmor var fra en tysk jødisk familie, og hendes morfar blev født i England.  Hendes mormor, Dorothy Fries (født Anderson), var en stemme coach.  Da hun var tre, flyttede Hunt-familien til New York City, hvor hendes far instruerede teater . Hunt studerede ballet, og gik på University of California at Los Angeles.

Karriere 
 
Hunt begyndte at arbejde som et barneskuespiller i 1970'erne.  Hendes tidlige roller omfattede at hun spillede Murray Slaughter 's datter på The Mary Tyler Moore Show, og en regelmæssig rolle i tv-serien The Swiss Family Robinson.  Hun optrådte som en hash-rygende klassekammerat i en episode af The Facts of Life.

Filmografi i udvalg

Film 
 Rollercoaster (1977)
 Trancers (1985)
 Girls Just Want to Have Fun (1985)
 Peggy Sue blev gift (1996)
 Miles From Home (1988)
 Only you (1992)
 Mr. Saturday Night (1992)
 Kiss of Death (1995)
 Twister (1996)
 As Good as It Gets (1997)
 What Women Want (2000)
 Giv det videre (2000)
 Cast Away (2000)

Tv 
 Vild med dig (1992-1998)

Referencer

Ekstern henvisning 

 

Skuespillere fra Californien
Oscar for bedste kvindelige hovedrolle
Emmy-vindere
Personer fra Californien
Amerikanere i 1900-tallet
Amerikanere i 2000-tallet
Connie Booth

Connie Booth (født 2. december 1940 i Indianapolis, Indiana) er en amerikansk manuskriptforfatter og skuespiller, kendt for sin medvirken i Monty Python og Halløj på Badehotellet.

Hun optrådte første gang i britisk tv i 1968 og kort herefter kunne man opleve hende jævnligt i Monty Pythons Flyvende Cirkus.

Hun var desuden medforfatter til og skuespiller i tv-serien Halløj på badehotellet (Fawlty Towers), hvor hun spillede husholdersken Polly.

Hun var i ti år gift med John Cleese og sammen fik de en datter, født i 1971.

I dag arbejder Connie Booth som psykoterapeut i London.

Eksterne henvisninger 

 

Skuespillere fra Indiana
Monty Python
Personer fra Indianapolis
Ronan Keating

Ronan Patrick John Keating (født 3. marts 1977) er en irsk popsanger og sangskriver. Han debuterede som forsanger af boybandet Boyzone, der havde stor succes i hjemlandet samt Storbritannien og Australasien op gennem 1990'erne. Ronan Keating udsendte sit første soloalbum, Ronan i 2000 efter at have medvirket på soundtracket til filmen Notting Hill (1999) med sangen "When You Say Nothing at All", der blev et stort hit. Som solist har han solgt mere end 25 millioner albums på verdensplan.

Den 31. januar 2009 vandt han Dansk Melodi Grand Prix med sangen "Believe Again", der blev sunget af Brinck, som han havde skrevet med Lars Halvor Jensen og Martin Michael Larsson.

Diskografi 
 Ronan (2000)
 Destination (2002)
 Turn It On (2003)
 Bring You Home (2006)
 Songs for My Mother (2009)
 Winter Songs (2009)
 Duet (2010)
 When Ronan Met Burt (2011)
 Fires'' (2012)

Referencer

Eksterne henvisninger 

 

Musikere fra Irland
Sangere fra Irland
Sangskrivere fra Irland
Personer fra Dublin
Værter ved Eurovision Song Contest
Fem på flugt

Fem på flugt er titlen på en optagelse af fem danske standupkomikere. Showet er fra 2003 og havde Sebastian Dorset som vært og Carsten Bang, Omar Marzouk, Mikael Wulff og Lasse Rimmer som optrædende. De to sidstnævnte var initativtagere til showet.

Referat

Omar Marzouk 
Omar fortæller om bl.a. danske kultur kontra den egyptiske. Eksempelvis troede han, at når danskere drak sig fulde, så var det et uheld.

Eksterne henvisninger 
 

Satire
Stand-up-comedy-shows
Jens Veggerby

Jens Veggerby (født 20. oktober 1962) er tidligere dansk professionel cykelrytter.

Cykling 
Jens Veggerby var både aktiv seksdages-rytter og landevejsrytter. Han deltog blandt andet i Tour de France 2 gange 1988, Giro d'Italia 5 gange – og mange af de klassiske cykelløb.

Han vandt blandt andet følgende seksdages-løb:
 1989: Seks-dages i København
 1990: Seks-dages i København
 1991: Seks-dages i København
 1992: Seks-dages i Antwerpen
 1993: Seks-dages i København (med Rolf Sørensen)
 1994: Seks-dages i Stuttgart
 1994: Seks-dages i Antwerpen
 1995: Seks-dages i Herning (med Jimmi Madsen)
 1996: Seks-dages i Stuttgart (med Jimmi Madsen)
 1997: Seks-dages i Berlin
 1997: Seks-dages i København (med Jimmi Madsen)
 1997: Seks-dages i Herning (med Jimmi Madsen)
 1998: Seks-dages i Bremen (med Jimmi Madsen)
VM guld i motorpace på bane i 1993 Hamar
VM sølv i motorpace på bane i 1992 Valencia
EM guld i parløb bane i 1990- 1997 & 1998
EM sølv i omnium bane i 1990

Andet 
Jens Veggerby har senere medvirket som kommentator i en række sportsudsendelser.

Efter sin idrætskarriere drev han et kunstgalleri i København,fra 2001-2009. Han blev i 2011 idømt en større bøde for indsmugling af 207.000 euro som en tjeneste for Stein Bagger. I dag meget aktiv indenfor motionscykling og arrangør af bl.a. Sjælsø Rundt og Ritter Classic samt Aarhus-København. Veggerby sport & kultur som han stiftede i 1999 er arrangør af disse motionsarrangementer samt arrangør af firmaevents/cykeltræning/foredrag mm.

Referencer

Eksterne henvisninger 
 

Mandlige cykelryttere fra Danmark
Vindere af Københavns seksdagesløb
Sepp Maier

Josef Dieter "Sepp" Maier (født 28. februar 1944 i Metten, Tyskland) er en tidligere tysk fodboldmålmand, der opnåede 95 landskampe for det vesttyske landshold.

Han blev anset som én af verdens bedste målmænd op gennem 1970'erne og spillede i hele sin professionelle karriere for Bayern München, som han fejrede store triumfer med. Han vandt det nationale mesterskab fire gange og pokalmesterskabet ligeledes fire gange.

Herudover er han blevet kåret som årets spiller i Vesttyskland 1975, 1977 og 1978.

Han deltog ved VM i fodbold fire gange (1966-1978) og blev verdensmester med Vesttyskland i 1974. Herudover har han for sit land vundet EM i 1972.

I 1979 var han nødsaget til at stoppe karrieren efter at have været impliceret i en trafikulykke.

I dag arbejder han som målmandstræner i Bayern München og i forbindelse med det tyske landshold.

Eksterne henvisninger 

 

Fodboldspillere fra Tyskland
Fodboldspillere fra FC Bayern München
Verdensmestre i fodbold
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Battlefield 2142

Battlefield 2142 er et pc-spil udviklet af svenske Digital Illusions (Dice). Spillet udkom i oktober 2006 og bygger på samme grundmotor som Battlefield 2.

Som titlen antyder, foregår spillet i en fjern fremtid, hvor der findes en masse højteknologiske våben. Spillet indeholder meget det samme som det forrige spil; bare med nye våben, baner og udseende. Desuden er der også en ny Titan mode, hvor hvert hold skal beskytte en flyvende base, og skyde fjendens base, Titan, ned. Først skal man smadre titanens skjold med Anti Titan-missiler, hvorefter man kan skyde den ned. Anti Titan-missilerne er fordelt rundt omkring på banen, og for at få dem til at beskyde fjendens Titan, skal man sørge for at "erobre" en af dem, og holde fjenden væk, til den skyder.

Historien i spillet går på, at der er kommet en ny istid på Jorden. De sidste overlevende kæmpe om den smule plads, der er tilbage, og som endnu ikke er frosset til.

Boosterpakker

Northern Strike 
Den 18. januar 2007 afslørede Electronic Arts, at en boosterpakke var på vej, kaldet Northern Strike. Denne pakke tilføjede nye baner, køretøjer og våben og kan kun købes og downloades via EA Link.
Pakken blev frigivet af EA 8. marts.

Se også 
 Aimbot Hjælpeprogram der anvendes til at snyde i PC-spil.

Referencer 

Computerspil fra 2006
2142
First-person shooter
Digital Illusions
Macintosh-spil
Windows-spil
Peter Sand

Peter Sand (født 19. juli 1972 i Aalborg men er opvokset i Hadsund med sin bror Ebbe Sand.) er en tidligere dansk fodboldspiller, som senest spillede for AGF.

Han er tvillingebror til den mere kendte fodboldspiller Ebbe Sand. Han har hidtil scoret 11 mål i SAS Superligaen.

Referencer 

Personer fra Aalborg
Personer fra Hadsund
Fodboldspillere fra Danmark
Fodboldspillere fra AGF
Fodboldspillere fra SønderjyskE
Fodboldspillere fra Barnsley F.C.
Fodboldspillere fra FC Midtjylland
Fodboldspillere fra Ølstykke FC
Fodboldspillere fra Fremad Amager
Fodboldspillere fra Stabæk Fotball
Fodboldtrænere fra Danmark
Tvillinger fra Danmark
Helle Merete Sørensen

Helle Merete Sørensen (født 21. februar 1946) er en dansk skuespillerinde.

Hun er uddannet fra Odense Teater i 1971, men debuterede allerede i 1970 i teaterudgaven af Nøddebo Præstegård. Hun læste hos skuespillerinden Else Højgaard.

I tv har hun bl.a. medvirket i serierne Huset på Christianshavn, En by i provinsen, Antonsen, Bryggeren, TAXA, Hvide løgne og Nikolaj og Julie.

Helle Merete Sørensen er endvidere tilknyttet lydbogsforlaget Momo - Skuespillernes Lydbogsværksted, hvor hun har indlæst flere lydbøger.

Udvalgt filmografi 
Film

TV-serier

Referencer

Eksterne links 
 

Skuespillere fra Danmark
Bundesliga (flertydig)

Bundesliga har flere betydninger. Den bruges ofte i Tyskland og Østrig som en betegnelse for en turnering, der kan betragtes som et officielt landsmesterskab:

 1. Fußball-Bundesliga (ofte bare kaldt Bundesligaen) – bedste række i tysk fodbold
 2. Fußball-Bundesliga – næstbedste række i tysk fodbold
 Bundesliga (kvinder) - bedste række i tysk kvindefodbold
 Bundesliga (håndbold) – bedste række i tysk håndbold
 Handball-Bundesliga Frauen - øverste række for kvinder i tysk håndbold
 Bundesliga (Østrig) – bedste række i østrigsk fodbold
Jordalkalimetal

Jordalkalimetaller er en gruppe af grundstoffer, som også kaldes for 2. hovedgruppe.
De kemiske stoffer i denne gruppe har normalt altid oxidationstal +2 og skaber divalente ioner.

Elektronegativiteten falder ned gennem gruppen. De frie ioner (  ) er farveløse, og salte med farveløse anioner er hvide/farveløse.

Chlorider, bromider, iodider og nitrater af disse grundstoffer samt beryllium- og magnesium-sulfat er letopløselige.

Hydroxiderne bliver mere opløselige ned gennem rækken (men dog ikke letopløselige).

Jordalkalimetallerne er

Kilder 

 
Kemiske serier
Torontoanlæg

Et torontoanlæg er et trafiklys der konstant blinker gult. Dets funktion er at gøre bilister ekstra opmærksomme på et fodgængerfelt, og det kan være placeret over vejen eller i vejsiderne ved fodgængerfeltet.

Der findes flere former med forskelligt antal blinkende pærer, ligesom der findes versioner som blinker i to eller fire retninger.

Visse steder, blandt andet i Sverige, ses lyssignaler, der fungerer som trefarvede trafiklys i trafikbelastede tidsrum og blot blinker gult i tidsrum med let trafik.

Se også 

 Helleanlæg

Referencer

Eksterne kilder/henvisninger
 Torontoanlæg  fra ITS Teknik.

Vejens udstyr